b'\n_START_ARTICLE_\nHalti\n_START_SECTION_\nProposta d\'un canvi a la frontera\n_START_PARAGRAPH_\nL\'any 2015 es va iniciar una campanya a Noruega amb l\'objectiu de moure la frontera uns 200 metres per tal de cedir el cim d\'aquesta muntanya a Finl\xc3\xa0ndia, arran del centenari de la independ\xc3\xa8ncia d\'aquest pa\xc3\xads que es commemora fins a finals del 2017 i per les bones relacions bilaterals entre ambdues nacions._NEWLINE_Aquesta campanya sost\xc3\xa9 que a Finl\xc3\xa0ndia no hi ha formacions geol\xc3\xb2giques amb una altitud significativament elevada, i que aquest pa\xc3\xads no t\xc3\xa9 una geografia amb pics. Per tant, si es dugu\xc3\xa9s a terme aquesta acci\xc3\xb3 solid\xc3\xa0ria s\'afegiria una nova caracter\xc3\xadstica geogr\xc3\xa0fica a Finl\xc3\xa0ndia i aquest pa\xc3\xads passaria a posseir un nou punt m\xc3\xa9s elevat. No obstant aix\xc3\xb2, finalment Noruega va optar per no moure la frontera, citant la definici\xc3\xb3 del pa\xc3\xads a la Constituci\xc3\xb3 de Noruega com a "indivisible i inalienable".'